ตัวละครในเรื่องดราก้อนบอล - วิกิพีเดีย

# ตัวละครในเรื่องดราก้อนบอล

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...

หน้านี้รวบรวมตัวละครจากเรื่อง ดราก้อนบอล สำหรับชื่อตัวละครที่มีชื่อและนามสกุล จะเขียนในลักษณะ นามสกุลนำหน้าชื่อ ตามลักษณะการเขียนชื่อภาษาญี่ปุ่น โดยอ้างอิงตามต้นฉบับหนังสือการ์ตูน ฉบับของเนชัน (ฉบับลิขสิทธิ์) ตามด้วยชื่อภาษาญี่ปุ่นและตัวอักษรโรมะจิสำหรับการอ่านภาษาญี่ปุ่น (ไม่ใช่ภาษาอังกฤษ) และตามด้วยภาษาอังกฤษสำหรับตัวละครที่มีชื่ออังกฤษ

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

## [แก้] ชาวไซย่า

### [แก้] ชาวไซย่าแท้

- ซุน โงคู (「孫悟空」, Son Gokū, 孫悟空?)

  ดูบทความหลักที่ ซุน โกคู
  "ซุน โงคู" หรือ "ซุน โกคู" หรือ "ซุน หงอคง" หรือ "ซุน โงกุน" พระเอกของเรื่อง เป็นชาวไซย่าที่มีพรสวรรค์ที่มีพ่อชื่อบาร์ดัค และได้รอดจากการระเบิดของดาวไซย่าที่ฟรีเซอร์ระเบิดได้ถูกส่งมาที่โลกและโกฮังเก็บไปเลี้ยง ตอนเด็กๆเข้าดูพระจันทร์ อยู่ดีๆเขาก็กลายเป็นลิงยักษ์ ควบคุมตัวเองไม่ได้และเหยียบปู่โกฮังจนเสียชีวิต จุดอ่อนเขาอยู่ที่หาง แต่พอถูกตัดหาง เขาก็ไม่มีจุดอ่อน โกคูเป็นเด็กที่มีความพยายามมาก เก่งด้านการกินมาก กินได้ทุกเวลา เป็นคนมีมนุษย์สัมพันธ์ดี มีเพื่อนชื่อคุริริน ซึ่งมาเป็นศิษย์ของท่านมุเทนโรชิหรือผู้เฒ่าเต่า(เจ้าแห่งกลยุทธ)เวลาใกล้เคียงกับโงคู ที่ดาวไซย่าชื่อของโงคูคือ "คาคาล็อต" โงคูเป็นเด็กที่มีพลังมากมายและเป็นคนที่เก่งที่สุดในเรื่องดราก้อนบอล และได้แต่งงานกับจีจี้ในวีซีดีม้วนที่77และมีลูกชื่อโงฮังและโงเท็น ซุน โกคูสามารถแปลงเป็นซุปเปอร์ไซย่าได้4ขั้น

- เบจีต้า (ญี่ปุ่น: ベジータ , Bejīta / อังกฤษ: Vegeta) หรือ เวจีต้า

  เป็นเจ้าชายแห่งดาวเบจีต้า พ่อเป็นราชาแห่งดาวเบจีต้าจึงถูกเรียกว่าเจ้าชายเบจีต้า เบจีต้าได้รอดจากการระเบิดเพราะกำลังทำภารกิจและได้ทำงานอื่นรวมกับราดิซและนัปป้า เป็นคู่กัดของ"โกคู ต่อมาได้เข้าเป็นพวกเดียวกัน และร่วมต่อกันสู้ ภายหลังเบจิต้าได้อยู่กินกับบูลม่าซึ่งเป็นลูกสาวเจ้าของบริษัทแคปซูล คอร์ป เเต่ไม่ได้แต่งงานด้วยกัน มีลูกด้วยกัน 2 คน เป็นลูกชายกับลูกสาว ชื่อ ทรังคซ์ กับ บูร่า เบจิต้ามักจะหยิ่งผยองตัวเอง และอยากเอาชนะโกคู และตอนที่สู้กับเซลนั้น เบจิต้าก็ถึงกับแพ้อย่างราบคาบ ไม่ชอบฟังคนอื่น แต่ถ้าได้เห็นจริง ก็จะรับฟัง
  ในภาค GT เบจีต้าอายุมากขึ้น จึงเริ่มไว้หนวด แต่สุดท้ายก็ต้องโกนออก เนื่องจาก บรา ผู้เป็นลูกสาวได้วิจารณ์ว่า "มันไม่เข้ากับหน้าเลย"

  ชื่อของเบจีต้า มาจาก "vegetable" ที่แปลว่า ผัก เพียงแค่ลบตัวหลัง 3 ตัวออกไป

- ราดิซ (ญี่ปุ่น: ラディッツ, Radittsu / อังกฤษ: Raditz)

  พี่ชายแท้ๆ ของซุน โกคู มีนิสัยโหดเหี้ยมและเย็นชา มาที่โลกมนุษย์เพื่อตามหาตัวน้องชาย (โกคู) มีฝีมือร้ายกาจ แม้โกคูกับพิคโกโรจะร่วมมือกันต่อสู้ก็ยังไม่สามารถต่อกรได้ แต่ในที่สุดก็ถูกฆ่าตายจากการที่โกคูได้ยอมสละชีวิต เข้าล็อก ราดิซ ที่ด้านหลัง แล้วให้พิคโกโรปล่อยท่าไม้ตายใส่

  ชื่อของราดิซ มาจาก "radish" (หัวแรดิช)

- นัปปะ (「ナッパ 」, Nappa, ナッパ ?)

  เป็นชาวไซย่าที่หนีออกมาจากดาวเบจีต้า พร้อมกับราดิซและเบจีต้า มีฝีมือและพลังยุทธ์สูงส่งกว่าราดิซหลายเท่า แต่ก็ยังน้อยกว่าเบจีต้าหลายเท่า ตอนมาที่โลกนัปป้าได้ฆ่าชาวโลกและเหล่านักรบ Z ไปหลายคน แต่สุดท้ายก็ถูกเบจีต้าฆ่าตาย ด้วยความผิดฐานพลาดท่าพ่ายแพ้แก่โกคู

- บาร์ดัค (「バーダック」, Baadakku, バーダック?)

  พ่อแท้ๆ ของโงคูและราดิซ เป็นชาวไซย่าที่มีความสามารถในการต่อสู้สูง แต่ถูกฟรีเซอร์ฆ่าตาย

### [แก้] ชาวไซย่าเลือดผสม

- ซุน โกฮัง หรือ ซุน หงอฮัง (「孫 悟飯」, Son Gohan, 孫 悟飯?)

  เป็นลูกชายคนโตของโงกุนและจีจี้ เป็นลูกชายสุดที่รักของจีจี้และมีน้องชายชื่อซุน โกเท็น เมื่อโกฮังโตขึ้นก็ได้แต่งงานกับบีเดล ลูกสาวของมิสเตอร์ซาตาน มีลูกสาวชื่อ ปัง เพราะสายเลือดของโกคูผู้เป็นพ่อ โกฮังจึงมีพลังที่แฝงอยู่ในตัวสูงกว่าโกคู แต่โดยเนื้อแท้แล้ว โกฮังไม่ได้นิยมชมชอบในการต่อสู้เหมือนกับ โกคู ผู้เป็นพ่อเท่าไหร่นัก เพราะเขาอยากเป็นนักวิชาการมากกว่า

- ซุน โงเทน หรือ ซุน หงอเทียน (「孫 悟天」, Son Goten, 孫 悟天?)

  ลูกชายคนเล็กของโกคูกับจีจี้ เป็นน้องชายของโกฮังที่ไม่เคยเจอหน้าพ่อเลยจนกระทั่งอายุ 7 ปี โกเทนเป็นเพื่อนรักกับ ทรังคซ์ มาตั้งแต่เล็กๆ ปัจจุบันยังไม่มีภรรยาแต่มีแฟนแล้ว

- ทรังคซ์ (ญี่ปุ่น: トランクス, Torankusu / อังกฤษ: Trunks)

  เด็กหนุ่มจากโลกอนาคต เป็นลูกชายของเบจิต้ากับบลูม่า และเป็นผู้ฆ่าเซล กับมนุษย์ดัดแปลงหมายเลข 17-18 ในโลกอนาคต เขานั่งไทม์แมชชีนย้อนอดีตมาหาโกคูเพื่อแก้ไขอดีต โดยเขาได้มอบยารักษาโรคหัวใจให้กับโกคู เพราะถ้าหากโกคูไม่ตายด้วยโรคหัวใจ อนาคตอันเลวร้ายที่เขากำลังเผชิญอยู่ในขณะนี้ก็จะได้ไม่เกิดขึ้น ส่วนทรังคซ์ในโลกปัจจุบันที่ยังเป็นทารกอยู่ ก็ได้เติบโตขึ้นมาอย่างสุขสบาย ต่างกับทรังคซ์ในโลกอนาคต เนื่องจากเหล่าร้ายได้ถูกพวกโกคูกำจัดไปหมดสิ้นแล้ว ทรังคซ์มีอายุมากกว่าโกเทน 1 ปี เขาเป็นทั้งเพื่อนซี้และคู่แข่งตัวฉกาจของโกเทน ภายหลังเมื่อทรังคซ์โตเป็นหนุ่ม เขาก็ได้ร่วมออกตะลุยตามหาดราก้อนบอลไปพร้อมกับปังและโกคู

  ชื่อของทรังคซ์ มาจาก "trunks" ที่แปลว่า กางเกงในแบบบ็อกเซอร์

- บรา หรือ บูร่า (ญี่ปุ่น: ブラ, Bura / อังกฤษ: Bra)

  เป็นลูกสาวของเบจิต้ากับบลูม่า และเป็นน้องสาวของทรังคซ์ อายุไล่เลี่ยกับปัง จึงมีความสนิทสนมกับปังเป็นอย่างดี ในภาค Z เธอได้ปรากฏตัวออกมาในตอนสุดท้ายของหนังสือการ์ตูน โดยไม่มีบทบาทอะไรมากนักและไม่มีบทพูดเลยแม้แต่คำเดียว แต่ในภาค GT จะมีบทบาทมากพอสมควร โดยส่วนใหญ่มักจะอยู่กับเบจิต้าผู้เป็นพ่อ

  ชื่อของบรา มาจาก "บราเซีย" ที่แปลว่า ชุดชั้นใน

- ปัง (「パン 」, Pan, パン ?)

  เป็นลูกสาวของโกฮังกับบีเดล

## [แก้] ชาวดาวนาเม็ก

- พิคโกโร่ (มารจูเนียร์)

  ดูบทความหลักที่ จอมมารจูเนียร์
  เป็นลูกของราชาปีศาจพิคโกโร่ ซึ่งเป็นคนที่เย็นชา แต่พอได้สนิทกับโงคูก็เปลี่ยนเป็นคนใหม่ เขาได้รวมร่างกับพระเจ้ากลายเป็นซูเปอร์นาแม็ก นักรบผู้เก่งกาจและมากด้วยความสามารถ

- พระเจ้า

  เป็นคนสร้างดราก้อนบอลขึ้นมา เป็นอาจารย์คนที่ 3 ของโงคู ภายหลังได้รวมร่างเป็นหนึ่งเดียวกับพิคโกโร่

- จอมปีศาจพิคโกโร่

  ดูบทความหลักที่ พิคโกโร
  เป็นคนที่ถูกโงคูตอนเด็กฆ่า เป็นพ่อของพิคโกโร่ที่ก่อนตายได้ไข่ไว้

- เนล

  เป็นชาวนาแม็กที่แข็งแกร่งคนหนึ่ง เคยพ่ายแพ้ต่อฟรีเซอร์ครั้งหนึ่ง หลังจากนั้นก็รวมร่างกับพิคโกโร่เพื่อกำจัดฟรีเซอร์ แต่ไม่สำเร็จและพยายามต้านไว้สุดกำลังเพื่อรอให้โงคูมา

- เดนเด้

  เป็นชาวนาเม็ก รู้จักเนลดี ตอนเด็กๆ คุริรินกับโงฮังได้ช่วยเด็นเด้ที่เกือบโดนพวกฟรีเซอร์ฆ่า มีความสามารถในการฟื้นพลังให้ผู้อื่นได้ ถูกฟรีเซอร์ฆ่าในเวลาต่อมา แต่ก็ถูกชุบชีวิตขึ้นมาได้อีกครั้งหนึ่ง เขาได้เป็นพระเจ้าต่อจากพระเจ้าที่ไปรวมร่างกับพิคโกโรเป็นซูเปอร์นาเม็ก

- ชาวดาวนาเม็ก

  เป็นมนุษย์ต่างดาวที่มีรูปร่างหน้าตาเหมือนพิคโกโร่กับพระเจ้า ถูกพวกฟรีเซอร์ฆ่าตายหมด แต่ภายหลังได้ฟื้นคืนชีพขึ้นมาด้วยดราก้อนบอล

## [แก้] ชาวโลก

- ซุน โงฮัง (ปู่)

  ปู่บุญธรรมของโกคู เมื่อโกคูได้มายังโลก ซุน โงฮัง ก็ได้ไปเจอกับโงคูซึ่งยังเป็นทารกอยู่ และได้นำมาเลี้ยงดู โดยตั้งชื่อให้ว่า ซุน โงคู แต่เมื่อโงคูโตขึ้นมา ก็ได้แปลงร่างเป็นลิงยักษ์โดยที่ตนไม่รู้ตัวและควบคุมตัวเองไม่ได้ จึงได้ทำร้ายซุน โงฮัง จนเสียชีวิต ต่อมา เมื่อพวกโกคูไปสู้ในงานประลองของแม่หมอบาบา โกคูก็ได้สู้กับนักสู้หน้ากากแมว และความจริงเขาก็คือ ซุนโงฮัง นั่นเอง

ปัจจุบัน ซุน โงฮังมีความสุขอยู่ในปรโลก เนื่องจากเหตุผลที่ว่ามีสาวสวยหุ่นดีเยอะๆอยู่ในนั้น

- บูลม่า หรือ บลูม่า (ญี่ปุ่น: ブルマ, Buruma / อังกฤษ: Bulma)

  ลูกสาวของบริษัทผลิตแคปซูลคอร์ป เป็นคนแรกที่ร่วมเดินทางออกตามหาดาราก้อนบอลกับโกคู เมื่อก่อนเป็นแฟนกับหยำฉา แต่ภายหลังได้อยู่กินกับเบจิต้าเเต่ไม่ได้แต่งงานด้วยกัน มีลูกด้วยกัน 2 คน คือ ทรังคซ์ กับ บรา

  ชื่อของบูลม่า มาจาก "บลูเมอร์" (ブルマー) ที่แปลว่า กางเกงวอร์ม

- จีจี้ (「チチ」, Chi-Chi, チチ?)

  เป็นลูกสาวของราชาปีศาจวัว ตอนเด็กๆ ได้สัญญากับโงกุนว่าจะให้โงกุนมารับตนไปเป็นเจ้าสาว จีจี้มีลูกชาย 2 คนชื่อ ซุนโกฮัง กับ ซุนโกเทน ซุนโกฮังเป็นลูกชายหัวแก้วหัวแหวนของจีจี้ ส่วน ซุนโกเทน เป็นลูกชายคนที่ 2 ที่ถือกำเนิดขึ้นตอนที่พวกโงคูกำลังต่อสู้กับเซล

- บีเดล หรือ วีเดล (ญี่ปุ่น: ビーデル, Bīderu / อังกฤษ: Videl)

  ลูกสาวสุดรักสุดหวงของมิสเตอร์ซาตาน เป็นฮีโร่ที่ช่วยทางตำรวจจับโจรผู้ร้ายอย่างเป็นทางการ ภายหลังได้แต่งงานกับ โกฮัง และมีลูกด้วยกัน 1 คนคือ ปัง

  ชื่อของบีเดล เป็นคำที่เกิดขึ้นจากการอ่านเสียง "เดวิล" ที่แปลว่า ปิศาจ (devil) แบบสลับคำ

- คุริริน (「クリリン」, Kuririn, クリリン?)

  เณรน้อยผู้เดินทางมาฝึกวิชาจากผู้เฒ่าเต่าพร้อมกับโงกุน และได้เป็นลูกศิษย์ของผู้เฒ่าเต่าพร้อมกับโงกุนเช่นกัน เมื่อคุริลินโตขึ้น ก็ได้แต่งงานกับมนุษย์ดัดแปลงหมายเลข 18 และได้มีลูกสาวด้วยกัน 1 คนชื่อมาร์รอน

คุริลินมีลักษณะพิเศษเฉพาะตัวคือ ไม่มีจมูก และ มีดวงตาอยู่สองแบบ

- หยำฉา (「ヤムチャ」, Yamucha, ヤムチャ?)

  อดีตเป็นโจรทะเลทรายมาก่อน มีคู่หูคนสำคัญชื่อ ปูอัล ซึ่งเป็นสิ่งมีชีวิตรูปร่างคล้ายแมวที่สามารถแปลงร่างเป็นอะไรก็ได้ ในอดีตหยำฉาเคยเป็นโรคแพ้ผู้หญิงมาก่อน พอตอนหลังก็กลายเป็นแฟนกับบลูม่า และกลายมาเป็นพรรคพวกของโกคูในการสู้กับศัตรูต่างๆนานา และเป็นศิษย์ของผู้เฒ่าเต่าอีกคนหนึ่ง ภายหลังเลิกกับบลูม่าไป ท่าไม้ตายสำคัญๆของหยำฉาคือ หมัดพายุเขี้ยวหมาป่า, พลังคลื่นเต่า และท่าระเบิดพลังจิต

  ตลอดทั้งเรื่อง หยำฉาเคยตายถึง 2 ครั้ง ครั้งแรกถูกฆ่าตายโดยไซไบแมน เมื่อคราวที่เบจีต้าและนัปปะมาบุกโลก แต่ก็คืนชีพได้ด้วยอิทธิฤทธิ์ของเทพเจ้ามังกรเชนรอน ส่วนครั้งที่ 2 ถูกจอมมารบูฆ่าตาย และก็คืนชีพได้อีกครั้งโดยเทพเจ้ามังกรโปรุนก้า

- เทนชินฮัง

  อดีตลูกศิษย์ของ ผู้เฒ่ากระเรียน มีคู่หูคือ เกี๊ยวซ่า(Chaotzu)เคยประลองกับโกคูในศึกชิงเจ้ายุทธภพมาแล้ว2ครั้ง และเคยเป็นแชมป์ในศึกชิงจ้าวยุทธภพครั้งที่22ด้วย ต่อมากลายเป็นพรรคพวกของโกคูในการต่อสู้ๆต่างๆนานา มีลักษณะพิเศษคือ มีดวงตาที่3 และเป็นผู้คิดค้นท่าหมัดตะวันอีกด้วย (แต่กลายเป็นว่า โกคูกับคุริรินใช้ท่านี้บ่อยกว่าเจ้าของท่าซะอีก)ท่าไม้ตายเด็ดของเทนชินฮังคือ ลำแสงKikoho ที่มีความรุนแรงสูง แต่มีข้อเสียคือใช้มากเกินไปจะทำให้ตัวเองหมดแรงหรือถึงขั้นเสียชีวิตได้ เทนชินฮังถือว่าเป็นตัวละครที่มีท่าไม้ตายหลากหลายมากอีกคนหนึ่ง

- มิสเตอร์ซาตาน (「ミスター・サタン」, Misutā Satan, ミスター・サタン?)

  เป็นตัวละครตัวหนึ่งที่มีบทบาทมากในภาคจอมมารบู แต่ออกจะเป็นตัวตลกของเรื่องมากกว่า เขาไม่มีพลังพิเศษเหมือนกับตัวละครเด่นๆ ตัวอื่น เป็นคนขี้โอ่ ขี้คุย เคยช่วยโลกไว้เหมือนกันตอนสมัยจอมมารบู มีลูกสาวชื่อวีเดล หลานรักคือ ปัง มิสเตอร์ซาตานเป็นขวัญใจของผู้คนต่างๆมากมาย เพราะเป็นผู้ชนะในการประลองศึกชิงเจ้ายุทธภพมาหลายครั้ง แม้จะเป็นคนที่มีลักษณะนิสัยไม่ค่อยดี แต่ความจริงก็เป็นคนที่จิตใจดีคนหนึ่ง และเมื่อยามคับขันก็สามารถทำประโยชน์ให้แก่พวกของโกคูได้ไม่มากก็น้อย และซาตานก็ยังเป็นเพื่อนสนิทกับบู(ตัวอ้วน)มาก

- รันจิ

  เป็นผู้หญิงที่มี 2 บุคลิก คือ เรียบร้อย น่ารัก และ โจรที่โหดเหี้ยม จนใครๆก็ต้องผวา แต่เมื่อรันจิจามแล้วก็จะเปลี่ยนไปเป็นอีกบุคลิกหนึ่ง คือ จากที่เป็นคนเรียบร้อย ก็จะกลายเป็นโจรที่โหดเหี้ยม แต่เมื่อจามอีกครั้ง ก็จะกลายไปเป็นคนที่เรียบร้อยอีกที ในตอนที่โงกุนกับคุริรินได้มาขอฝึกวิชากับผู้เฒ่าเต่า ผู้เฒ่าเต่าก็ได้มีเงื่อนไขว่า ถ้าใครไปพาตัวสาวเช้งวับมาให้ก็จะรับเป็นลูกศิษย์ โงกุนและคุริรินก็ได้ไปเจอกับรันจิ จึงได้พารันจิมาอยู่กับผู้เฒ่าเต่า โงกุนและคุริรินก็ได้เป็นลูกศิษย์ของผู้เฒ่าเต่า

คนที่รันจิแอบชอบอยู่คือ เทนชินฮัง

- อุป้า

  เป็นลูกชายของ โบร่า ชายชาวเผ่าแห่งหนึ่ง ซึ่งชาวเผ่านี้มีหน้าที่คอยปกป้องและดูแล "หอคอยคาริน" มาตั้งแต่สมัยบรรพบุรุษ พ่อของอุป้า ได้ถูกเถาไปไปฆ่าตาย โงกุนจึงรวบรวมดราก้อนบอลเพื่อที่จะชุบชีวิตให้กับพ่อของอุป้า

อุป้าเคยมีบทบาทในการต่อสู้เหมือนกัน โดยในการประลองกับแดร็กคูล่า ที่ลานประลองของแม่เฒ่าหมอดูบาบา อุป้าแท็กทีมกับปูอัลในการต่อสู้ โดยอูป้าทำท่าเป็นไม้กางเขน พอแดร็กคูล่ารู้ว่าอูป้าทำท่าอะไรก็เลยกลัวทันที

- ยาจิโรเบ้

  ซามูไรร่างท้วม ที่รู้จักกับโกคูมาตั้งแต่โกคูเป็นเด็ก มีความสามารถในเชิงดาบและการต่อสู้สูง แต่มีนิสัยขี้เกียจและค่อนข้างขี้ขลาด แต่เวลาคับขันเข้าตาจนก็จะต่อสู้อย่างไม่คิดชีวิตทันที ยาจิโรเบ้บทบาทส่วนใหญ่ก็จะเป็นคนที่เอาถั่วเซียนมาให้กับพวกโกคูเป็นประจำ

- เกี๊ยวซ่า

  คู่หูของเทนชินฮัง มีลักษณะเหมือนผีเด็ก หน้าตาน่ารัก เก่งในการใช้พลังจิต แต่ส่วนใหญ่เวลาต่อสู้กับใครมักจะเป็นฝ่ายแพ้อยู่บ่อยๆ ช่วงหลังๆเรามักจะเห็นเขาอยู่กับเทนชินฮังอย่างเดียว โดยเฉพาะในช่วงเซล เกี๊ยวซ่าไม่มีบทบาทเลย

ชื่อของเขาถูกเรียกว่า จาโอส หรือว่า เจ๋าซือก็ได้

## [แก้] พวกฟรีเซอร์

- ฟรีเซอร์ (ญี่ปุ่น: フリーザ, Furīza / อังกฤษ: Freeza)

  ดูบทความหลักที่ ฟรีเซอร์
  เป็นคนที่ระเบิดดาวเบจิต้าเพราะกลัวว่าจะมีคนที่เก่งอย่างเบจิต้ามารวมตัวกันกำจัดตน เขาจึงคิดจะระเบิดดาวดาวนาเม็กเป็นผู้มีความทะเยอทะยานอยากจะเป็นอมตะ หลังจากดาวนาเม็กระเบิด ฟรีเซอร์ก็หนีรอดออกมาได้แต่ต้องสูญเสียร่างกายไปมากกว่าครึ่ง จึงดัดเเปลงร่างกายตัวเอง หลังจากนั้นก็บุกไปที่โลกเพื่อฆ่าซุนโงคู แต่กลับถูกทรังคซ์ฆ่าด้วยดาบจนตาย

#### [แก้] ลูกน้องของฟรีเซอร์

- โดโดเรีย

  ลูกน้องคนสนิทรองจากซาบอนไม่สามารถแปลงร่างได้ผิดกับซาบอนที่แปลงร่างได้ 1 ขั้น มีพลังฝีมือสูงกว่าคิวอี้ แต่น้อยกว่าซาบอน ภายหลังถูกเบจิต้าฆ่าตาย

- ซาบอน

  ลูกน้องคนสนิทของฟรีเซอร์สามารถกลายร่างได้ 1 ขั้น มีพลังฝีมือสูงกว่าลูกน้องในสังกัดของฟรีเซอร์แต่น้อยกว่าหน่วยรบกีนิว ปกติซาบอนจะมีลักษณะเป็นหนุ่มหล่อ แต่ถ้าแปลงร่างไปอีกขั้นจะมีพลังสูงขึ้น แต่จะกลายเป็นปีศาจอ้วนน่าเกลียด (จึงทำให้ซาบอนไม่ค่อยชอบนักที่จะเปลี่ยนเป็นร่างนี้) ร่างสองของซาบอนเกือบทำเบจิต้าเอาชีวิตไม่รอดมาแล้ว แต่พอมีการแก้มืออีกครั้ง ซาบอนกลับแพ้เบจิต้าอย่างราบคาบแม้ว่าจะแปลงร่างแล้วก็ตาม สุดท้ายก็ถูกเบจิต้าฆ่า

- คิวอี้ (「キュイ」, Kyui, キュイ?) (อังกฤษ: Cui)

  เป็นลูกน้องของฟรีเซอร์ ไม่ชอบเบจีต้า และเบจีต้าเองก็ไม่ชอบเขาเช่นกัน ภายหลังถูกเบจิต้าฆ่าตาย

#### [แก้] หน่วยรบกินิว

คือ นักรบอวกาศฝีมือล้ำเลิศที่ถูกคัดเลือกจากทั่วอวกาศโดยฟรีเซอร์ ถูกเรียกมาช่วยเพื่อกำจัดพวกของโงคู ซึ่งมี 5 คนด้วยกัน คือ

- กินิว (「ギニュー」, Gi-nyuu, ギニュー?)

  หัวหน้าหน่วย สามารถใช้วิชาพิสดารเปลี่ยนร่างกับโกคู เพื่อทำให้พวกโกฮังตายใจและแย่งชิงดรากอนบอลมา แต่ภายหลังพลาดท่า เลยทำให้ตนเองสลับร่างกับกบ เป็นคนเดียวในหน่วยรบกีนิวที่รอดชีวิต

- รีคูม (「リクーム」, Rikuum, リクーム?)

  ลูกน้องของกินิว มีพลังมหาศาลขนาดที่เบจิต้า คุริริน และโกฮัง รวมพลังกันแล้วก็ยังสู้ไม่ได้ แต่กลับพ่ายแพ้โกคูในกระบวนท่าเดียว

- จีส (「ジース」, Jiisu, ジース?)

  ลูกน้องของกินิว มีท่าไม้ตายคือ "เเครชเชอร์บอล

- บาตะ (「バータ」, Baata, バータ?)

  ลูกน้องของกินิว มีความเร็วไม่เป็นสองรองใคร แต่ก็ต้องพ่ายให้กับโกคู

- กุรูโดะ (「グルド」, Gurudo, グルド?)

  ลูกน้องของกินิว สามารถหยุดเวลาได้ ถูกเบจีต้าฆ่าตายในขณะที่กำลังต่อสู้กับพวกโกฮัง

หน่วยรบกีนิวจะมีลักษณะที่ไม่เหมือนใครคือ เวลารวมตัวกันจะมีท่ารวมตัวกันแบบแปลกประหลาด โดยโพสท่าเหมือนกับพวกนักโชว์กล้ามทั้งหลายแหล่

## [แก้] มนุษย์ดัดเเปลงที่สร้างโดยดอกเตอร์เกโร่

- หมายเลข 8

  หมายเลข 8 นั้นเป็นมนุษย์ดัดเเปลงซึ่งแข็งแกร่งแต่เป็นพวกกับซุนโงกุนตอนเด็ก เป็นมนุษย์ดัดเเปลงตัวเเรกของดอกเตอร์เกโร่

- หมายเลข 16

  หมายเลข16 นั้นเป็นมนุษย์ดัดเเปลงซึ่งแข็งแกร่งแต่มีจิตใจอ่อนโยนถูกเซลฆ่า

- หมายเลข 17

  หมายเลข 17 เป็นมนุษย์ดัดเเปลงที่เซลต้องการร่างเพื่อที่จะได้ร่างเกือบสมบูรณ์ ในภาค GT เขาได้รวมร่างหมายเลข 17 จากนรก จนกลายมาเป็นซูเปอร์หมายเลข17

- หมายเลข 18

  หมายเลย 18 เป็นพี่น้องกับหมายเลย 17 เซลต้องการร่างของหมายเลย 18 เพื่อที่จะได้ร่างสมบูรณ์ ต่อมากลับใจได้และมาเป็นภรรยาของคุริรินและมีลูกชื่อว่ามาร่อน ในภาคGT เธอมีบทบาทในการต่อสู้ร่วมกับพวกโกคูอยู่เยอะในการต่อสู้กับ ซูเปอร์หมายเลข17 ที่เพิ่งฆ่าคุริลินไป

- หมายเลข 19

  เป็นมนุษย์ดัดเเปลงที่สมบูรณ์ที่สุดแต่ถูกเบจิต้าฆ่าตาย

- หมายเลข 20

  คือตัวเเทนของดอกเตอร์เกโร่ โดยดอกเตอร์เกโร่สร้างไว้นานเเล้ว เป็นมนุษ์ดัดเเปลงที่ใส่สมองของดอกเตอร์เกโร่ ก่อนที่เขาจะตายในเรดริบบอน

- เซล

  เป็นปีศาจจากโลกอนาคตซึ่ง เมื่อก่อนดอกเตอร์เกโร่เคยทดลองแต่ใช้เวลานานเกินไป จึงให้คอมพิวเตอร์สร้างต่อแทน เซลนั้นรวมเซลของ พิคโกโร่ โกคู เบจิต้า และพ่อลูกฟรีเซอร์ไว้ในตัวซึ่งการที่เซลจะได้ร่างสมบูรณ์จะต้องดูดหมายเลข 17 และ 18 เข้าไปในตัว ซึ่งสุดท้ายเซลก็ได้ร่างสมบูรณ์ และจัดเซลเกมขึ้น เเต่ก็ต้องตายด้วยฝีมือเด็กอย่างซุนโงฮัง

| ตัวละครในเรื่องดราก้อนบอล เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ ตัวละครในเรื่องดราก้อนบอล ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%95/%E0%B8%B1/%E0%B8%A7/%E0%B8%95%E0%B8%B1%E0%B8%A7%E0%B8%A5%E0%B8%B0%E0%B8%84%E0%B8%A3%E0%B9%83%E0%B8%99%E0%B9%80%E0%B8%A3%E0%B8%B7%E0%B9%88%E0%B8%AD%E0%B8%87%E0%B8%94%E0%B8%A3%E0%B8%B2%E0%B8%81%E0%B9%89%E0%B8%AD%E0%B8%99%E0%B8%9A%E0%B8%AD%E0%B8%A5.html".

หมวดหมู่: ตัวละครการ์ตูนดราก้อนบอล | บทความเกี่ยวกับ การ์ตูน ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Español
- Français
- Italiano
- 日本語
- 한국어
- नेपाल भाषा
- Português
- 中文